CELEX: 32006R1257
Language: da
Date: 2006-08-21
Title: Kommissionens forordning (EF) nr. 1257/2006 af 21. august 2006 om ændring af varespecifikationen for en geografisk betegnelse i registeret over beskyttede oprindelsesbetegnelser og beskyttede geografiske betegnelser ( Nocciola di Giffoni ) (BGB)

22.8.2006   
            
            
               DA
            
            
               Den Europæiske Unions Tidende
            
            
               L 228/17
            
         
      KOMMISSIONENS FORORDNING (EF) Nr. 1257/2006
   af 21. august 2006
   om ændring af varespecifikationen for en geografisk betegnelse i registeret over beskyttede oprindelsesbetegnelser og beskyttede geografiske betegnelser (Nocciola di Giffoni) (BGB)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
   ud fra følgende betragtninger:
   
               (1)
            
            
               Kommissionen har i overensstemmelse med artikel 9, stk. 2, i forordning (EF) nr. 510/2006 og i henhold til artikel 17, stk. 2, i samme forordning behandlet Italiens ansøgning om ændring af varespecifikationen for den beskyttede geografiske betegnelse »Nocciola di Giffoni«.
            
         
               (2)
            
            
               Ansøgningen omhandler ændring af varespecifikationen for så vidt angår beviset for, at landbrugsprodukterne har oprindelse i det geografiske område, de særlige regler for mærkning og kravene i de nationale bestemmelser.
            
         
               (3)
            
            
               Ændringen af beviset for, at landbrugsprodukterne har oprindelse i det geografiske område, består i præcisering af, at producenterne skal føre et produktionsregister og indberette de producerede mængder ud over, at der i de pågældende kommuner skal føres arealregistre.
            
         
               (4)
            
            
               Hvad angår de særlige regler for mærkning, er symbolet for den pågældende geografiske betegnelse ændret, og det kræves i den nye varespecifikation, at symbolet skal indgå i mærkningen af de pågældende landbrugsprodukter.
            
         
               (5)
            
            
               Hvad angår kravene i de nationale bestemmelser, er henvisninger til regionen Campanias forskrifter angående dyrkningsmetoder og kontrol udgået.
            
         
               (6)
            
            
               Behandlingen af nævnte ansøgning har vist, at ændringen er i overensstemmelse med kravene i forordning (EF) nr. 510/2006, og ændringen anses desuden for at være af mindre omfang. Sidstnævnte forhold er begrundet i, at ændringen ikke vedrører produktets væsentlige egenskaber og ikke ændrer dets tilknytning til det geografiske område.
            
         
               (7)
            
            
               Derfor er det hensigtsmæssigt at godkende ændringen af varebeskrivelsen, jf. artikel 4, stk. 2, i forordning (EF) nr. 510/2006, for den beskyttede geografiske betegnelse »Nocciola di Giffoni« uden at følge fremgangsmåden i artikel 6, stk. 2, og artikel 7 i samme forordning.
            
         
               (8)
            
            
               Endvidere bør de i artikel 6, stk. 2, i forordning (EF) nr. 510/2006 omhandlede elementer offentliggøres. Det indebærer i medfør af artikel 17, stk. 2, i samme forordning offentliggørelse af det resumé af varespecifikationen, som er udarbejdet i overensstemmelse med Kommissionens forordning (EF) nr. 383/2004 (2) —
            
         UDSTEDT FØLGENDE FORORDNING:
   Artikel 1
   Varespecifikationen for oprindelsesbetegnelsen »Nocciola di Giffoni« ændres som anført i bilag I.
   Artikel 2
   Det konsoliderede resumé af varespecifikationens hovedelementer findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. august 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 12.
   
      (2)  EUT L 64 af 2.3.2004, s. 16.
   
      BILAG I
      I varespecifikationen for den geografiske betegnelse »Nocciola di Giffoni« (Italien) foretages følgende ændringer:
      
                  1)
               
               
                  I artikel 4 udgår følgende punktummer:
                  
                              —
                           
                           
                              »Dyrkningsmetoderne skal anvendes ifølge de nærmere retningslinjer, som regionen Campanias kompetente tjenester udsteder.«,
                           
                        
                              —
                           
                           
                              »Hvert år fastsætter regionen Campania på baggrund af vækstsæsonens forløb og dyrkningsforholdene en vejledende værdi for den gennemsnitlige produktion pr. ha.«
                           
                        
            
                  2)
               
               
                  I artikel 5
                  
                              —
                           
                           
                              erstattes følgende punktum:
                              »Med henblik på den fornødne kontrol med den produktion, der hvert år anerkendes og afsættes med geografisk betegnelse, giver ministeriet for landbrugs-, fødevare- og skovbrugsressourcer nærmere anvisninger om registrering og udfyldelse af årlige produktionsindberetninger og om udstedelse af attester herom.«
                              med følgende:
                              »Oprindelsen dokumenteres desuden ved hjælp af produktionsregistre og løbende indberetning af de producerede mængder.«,
                           
                        
                              —
                           
                           
                              udgår følgende punktum:
                              »Regionen Campania sørger for, at de i artikel 4 beskrevne egnede metoder bibeholdes.«
                           
                        
            
                  3)
               
               
                  I artikel 7
                  erstattes følgende punktummer:
                  »Der kan på de pågældende producenters anmodning benyttes et symbol i mærkningen. Symbolet består af den bestemte udførelse af det særlige logo, herunder de eventuelt specificerede farver, og det skal anvendes i forening med den geografiske betegnelse.
                  Endelig skal påskriften »fremstillet i Italien« findes på partier til eksport.«
                  med følgende:
                  »I mærkningen skal indgå det særlige symbol for den beskyttede geografiske betegnelse, som består af en oval og teksten »Nocciola di Giffoni«. Forneden er der til højre afbildet to stiliserede hasselnødder, og til venstre logoet for beskyttet geografisk betegnelse, jf. figuren nedenfor.«
               
            
   
      BILAG II
      KONSOLIDERET RESUMÉ
      
         RÅDETS FORORDNING (EF) Nr. 510/2006
      
      »NOCCIOLA DI GIFFONI«
      
         (EF-nr.: IT/117/1538/29.04.2004)
      
      BOB ( ) BGB (X)
      Resuméet er udarbejdet til oplysningsformål. Interesserede parter kan indhente alle oplysninger i den fuldstændige udgave af varespecifikationen enten hos de nationale myndigheder nævnt i afsnit 1 eller hos Europa-Kommissionens tjenestegrene (1).
      1.   Medlemsstatens ansvarlige myndighed: 
      
                  
                     Navn
                  
               
               
                  :
               
               
                  Ministero delle Politiche Agricole e Forestali
                  Dipartimento della Qualità dei Prodotti Agroalimentari e dei Servizi
               
            
                  
                     Adresse
                  
               
               
                  :
               
               
                  
                              Via XX Settembre, 20
                           
                        
                              I-00187 Roma
                           
                        
            
                  
                     Tlf.
                  
               
               
                  :
               
               
                  (39-06) 481 99 68
               
            
                  
                     Fax
                  
               
               
                  :
               
               
                  (39-06) 4201 31 26
               
            
                  
                     E-post
                  
               
               
                  :
               
               
                  qtc3@politicheagricole.it
               
            2.   Ansøgende sammenslutning: 
      
                  
                     Navn
                  
               
               
                  :
               
               
                  Associazione produttori nocciole tonda di Giffoni
               
            
                  
                     Adresse
                  
               
               
                  :
               
               
                  
                              via A. Russomando, 9
                           
                        
                              I-84095 Giffoni Valle Piana (SA)
                           
                        
            
                  
                     Tlf.
                  
               
               
                  :
               
               
                  (39-089) 86 64 90
               
            
                  
                     Fax
                  
               
               
                  :
               
               
                  (39-089) 982 81 59
               
            
                  
                     E-post
                  
               
               
                  :
               
               
                  info@tondadigiffoni.it
               
            
                  
                     Sammensætning
                  
               
               
                  :
               
               
                  producent/forarbejdningsvirksomhed (X) andet ( )
               
            3.   Produktets art: Kategori 1.6: Frugt, grøntsager og korn, også forarbejdet
      4.   Varespecifikation: (sammenfatning af betingelserne i artikel 4, stk. 2)
      4.1.   Navn: »Nocciola di Giffoni«
      4.2.   Beskrivelse: Betegnelsen »Nocciola di Giffoni« anvendes udelukkende på frugterne af biotyper af hasselnødsorten »Tonda di Giffoni«, som produceres i det geografiske område, der er defineret i punkt 4.3.
      På forbrugstidspunktet skal en »Nocciola di Giffoni« have følgende udseende:
      mellemstor nød med en diameter på mindst 18 mm, kugleformet
      brun skal med mørkere striber
      kugleformet kærne med en diameter på mindst 13 mm
      hvidt, fast kød med fin aroma.
      4.3.   Geografisk område: Produktionsområdet består af en del af provinsen Salerno og omfatter følgende kommuner: Giffoni Valle Piana, Giffoni sei Casali, San Cipriano Piacentino, Fisciano, Calvanico, Castigilone dei Genovesi og Montecorvino Rovella, samt dele af følgende kommuner: Baronissi, Montecorvino Pugliano, Olevano sul Tusciano, San Mango Piemonte og Acerno.
      4.4.   Bevis for oprindelse: Nøddeplantager, der er berettiget til betegnelsen »Nocciola di Giffoni«, opføres i et register, der føres af kontrolorganet, og hvoraf der findes en kopi i kommunerne i området.
      Oprindelsen dokumenteres desuden ved hjælp af produktionsregistre og løbende indberetning af de producerede mængder.
      4.5.   Fremstillingsmetode: Miljøforholdene for dyrkningen af hassel med henblik på produktion af Giffoni-hasselnødder skal være egnens traditionelle forhold, dvs. at de skal give produktet den karakteristiske lokale kvalitet.
      Planteafstanden og dyrknings- og beskæringsmetoder skal være de almindeligt anvendte; der må højst være 660 planter pr. hektar, og planten skal have en krone, der er kurvformet med flere kurve eller er en busket kurv, eller den skal være naturligt formet.
      Beskæring i y-form eller hækform tillades også, hvis blot de særlige kvalitetsegenskaber overholdes og antallet af planter pr. hektar ikke overstiger 1 000.
      Produktionen må højst udgøre 4 000 kg pr. ha.
      4.6.   Tilknytning: Kravene til »Nocciola di Giffoni« hænger sammen med miljøet og produktionsområdets særegne naturlige og menneskeskabte faktorer. Dyrkningen finder sted i en lokal biotop, som i samspil med de typiske klimaforhold i det afgrænsede område, der ligger i egnede områder i regionen Campania, giver planterne deres specielle egenskaber. Sorten »Tonda di Giffoni« har i dette område gunstige omgivelser, eftersom den oprindelig vulkanske jordbund er særlig frugtbar.
      4.7.   Kontrolorgan: 
      
                  
                     Navn
                  
               
               
                  :
               
               
                  IS.ME.CERT
               
            
                  
                     Adresse
                  
               
               
                  :
               
               
                  
                              Via G. Porzio, Centro direzionale Isola G/1 Scala C
                           
                        
                              I-80143 Napoli
                           
                        
            
                  
                     Tlf.
                  
               
               
                  :
               
               
                  (39-081) 787 97 89
               
            
                  
                     Fax
                  
               
               
                  :
               
               
                  (39-081) 604 01 76
               
            
                  
                     E-post
                  
               
               
                  :
               
               
                  —
               
            4.8.   Mærkning: »Nocciola di Giffoni« skal afsættes i sække, for så vidt angår nødder med skal, eller i sække eller æsker, for så vidt angår afskallede nødder.
      Uanset pakningens form skal den mærkes med »Nocciola di Giffoni«, »Beskytttet geografisk betegnelse« og det relevante symbol.
      4.9.   Nationale krav: —
      
         (1)  Europa-Kommissionen, Generaldirektorat for Landbrug og Udvikling af Landdistrikter, Kvalitetspolitik for landbrugsprodukter, B-1049 Bruxelles.